cyanic-selkie/wikianc huggingface dataset:
Everwyn II fan Bentheim-Steinfurt
Hy hefte fanwegen dykreparaasjes en striid om Grinslân in soad belesting. Yn 1512 liet er Gerbrand fan Mockema en Jemme Herjuwsma ûnthalzje omdat hja gearspand hiene mei Edzard I fan Eastfryslân en de Grinslanners. In protte minsken, wêrûnder Jancko Douwama, sochten help tsjin syn bewâld by de Geldersken.
Mitchell Duke
(18 jannewaris 1991) is in Australysk fuotballer. Earder spile foar Central Coast Mariners, Blacktown City en Shimizu S-Pulse.
Bill O'Reilly
O'Reilly syn karriêre yn de media rekke yn it neigean nei't in ûndersyk fan The New York Times sjen liet dat er seis froulju krapoan $50 miljoen betelle hie foar skikkings oangeande seksuële yntimidaasjes. Nei't The New York Times sjen liet dat O'Reilly en Fox News skikkings fan $13 miljoen dien hiene foar fiif rjochtsaken oangeande seksuële yntimidaasje joech Fox News O'Reilly yn april 2017 dien. Hy sette dêrnei útein mei in podcast, No Spin News.
The O'Reilly Factor
thumb|alt=Bill O'Reilly op besite by Amerikaanske striidkrêften yn Irak yn 2006 thumb|Bill O'Reilly ynterviewt eardere presidint [[George W. Bush yn 2010]] thumb|Bill O'Reilly yn 2010 thumb|Bill O'Reilly yn petear mei Jeffrey Jamieson Yn oktober waard O'Reilly oannommen troch Roger Ailes, de algemien direkteur fan de nije nijsstjoerder op keabeltillefyzje Fox News dat foar in konservatyf publyk ornearre waard. O'Reilly waard de presintator fan it praatprogramma The O'Reilly Report dat al gau omneamd waard ta The O'Reilly Factor. It programma wie foarôf opnommen yn de studio yn New York en waard útstjoerd yn de haadstjoertiid (prime time) om 8 oere jûns (pleatslike tiid) en waard werhelle om 11 oere jûns. Hy wie it meast besjoene programma fan alle trije Amerikaanske keabelstjoerders (dêrt' de oaren CNN en MSNBC binne).
Boeken fan Bill O'Reilly
Bill O'Reilly hat ferskate boeken skreaun, en in stikmannich yn de mande mei in oare skriuwer:
Margaret Drabble
Mei har tredde roman, The Millstone (1965) wûn hja yn 1966 de John Llewellyn Rhys Memorial Prize; foar har neifolgjend wurk, Jerusalem the Golden ûntfong hja yn 1967 de James Tait Black Memorial Prize.
Samen op Weg-proses
It Samen op Weg-proses is de namme fan it besykjen ta hechtere gearwurking fan de Nederlânske Herfoarme Tsjerke, de Grifformearde Tsjerken yn Nederlân en de Evangelysk-Lutherske Tsjerke yn Nederlân sûnt 1961. Dy tsjerken waarden de Samen op Weg-tsjerken neamd. Mei yngong fan 1 maaie 2004 resultearre dat yn de fúzje fan de tsjerken ta de Protestantske Tsjerke yn Nederlân.
Grifformearde tsjerke (Wâldsein)
De grifformearde tsjerke waard yn 1912 boud neffens in ûntwerp fan arsjitekt H.J. Tiemens. De sealtsjerke mei stekkappen (lyts ferwulft dat yn in grutter ferwulft of kap ynsnijt) hat in oanboude konsistoarjekeamer en in heal ynboude toer fan trije geledingen mei ynsnuorre spits. De tsjerke waard op 27 maart 1913 yn gebrûk naam.
Troch it Samen op Weg-proses is it tsjerkegebou yn 1998 frijkaam foar in oare bestimming. Yn 1999 is it gebou restaurearre en yn 2000 is it yn gebrûk naam as wenhûs.
List fan Yslânske ambassadeurs yn Kolombia
Dit is in list fan Yslânske ambassadeurs yn Kolombia.
Alfred L. Kroeber
Jonkheid
Kroeber waard yn 1876 berne yn Hoboken, yn 'e steat Nij-Jersey, yn in gesin dat ta de hegere middenklasse hearde. Syn heit wie Florence Kroeber (Kröber), dy't mei tsien jier mei syn âldelju út Dútslân nei de Feriene Steaten ta emigrearre wie, en syn mem wie Johanna Müller, dy't ek fan Dútsk komôf wie. Doe't Kroeber noch hiel jong wie, ferhuzen syn âldelju mei him nei New York, dêr't er opgroeide mei trije jongere bruorren en susters. Yn 'e hûs waard Dútsk sprutsen en op 'e dyk Ingelsk, en Kroeber begûn al ier op skoalle Latyn en Gryksk te learen, wat yn him in libbenslange belangstelling foar talen wekker makke.
SAP AG
Produkten
Foar de lytse ûndernimmingen hat SAP it pakket SAP Business One makke. It Business One pakket is oersichtliker fan opset en simpeler yn de navigaasje as de oare SAP pakketten.
Alfred L. Kroeber
Ferstjerren
Alfred L. Kroeber ferstoar yn Parys, yn Frankryk, op 5 oktober 1960. It haadkertier fan 'e antropologyfakulteit fan 'e Universiteit fan Kalifornje, Kroeber Hall, is nei him ferneamd. Yn 2003 kaam der ûnder redaksje fan syn soan Karl en syn styfsoan Clifton in bondel essay's út oer it ferhaal fan Ishi, mei as titel Ishi in Three Centuries. Dat wie it earste wittenskiplike boek oer Ishi dat ek wurk fan Yndiaanske auteurs befette.
Grutte Priis Formule 1 fan Monako 1984
Kwalifikaasje
* Plakken mei in roze eftergrûn binne koereurs dy't harren net pleatst ha foar de Grutte Priis op snein
Langspylfilm
De tiidsdoer tusken in healoere en in oere is wat in griis gebiet, want hoewol't de Amerikaanske Academy of Motion Picture Arts and Sciences (dy't de Oscars útrikt), it American Film Institute en it British Film Institute allegearre úthâlde dat in film mei in lingte fan 2.400 tellen (d.w.s. 40 minuten) al in langspylfilm is, sille de measte minsken in film fan 40 minuten net as in lange film beskôgje. It Frânske Centre National de la Cinématographie definiëarret in langspylfilm as "in 35 mm-film langer as 1.600 m", wat foar lûdsfilms delkomt op persiis 58 minuten en 29 sekonden. Neffens it Amerikaanske Screen Actors Guild moat in langspylfilm teminsten in doer hawwe fan 80 minuten (oftewol 1 oere en 10 minuten).
Grifformearde tsjerke (Bitgummole)
Gebou
thumb|left|250px|Gevelstien De grifformearde tsjerke waard yn de jierren 1924-1925 as in krústsjerke boud en krige op it súdeasten in 26,40 meter hege toer mei oerwurk. Boppe de súdlike tagong fan de tsjerke is in grut roasfinster ynbrocht. Tagelyk mei de bou fan de tsjerke fûn ek de bou fan de pastorij plak.
Pritzwalk
thumb|left|150px|It tsjerkje fan Sarnow Pritzwalk is in gemeente yn it noardwesten fan de Dútske dielsteat Brandenboarch. It plak leit yn de Landkreis Prignitz, 20 km bewesten Wittstock en 33 km noardeast fan Wittenberge.
Weart
Weart (Nederlânsk en offisjeel: Weert; Limburchsk Wieërt) is in stêd en gemeente yn it westen fan de Nederlânske provinsje Limburch. De gemeente hat sa'n 50.000 ynwenners (2015). De stêd hat sa'n 40.000 ynwenners, en krige yn 1414 stedsrjochten.
Katoensturtkninen
De katoensturtkninen (Latynske namme: Sylvilagus) foarmje in skaai fan 'e klasse fan 'e sûchdieren (Mammalia), it skift fan 'e hazze-eftigen (Lagomorpha), de famylje fan 'e hazzen en kninen (Leporidae) en de ûnderfamylje fan 'e echte hazzen en kninen (Leporinae). Ta dit skaai hearre 16 ferskillende soarten kninen, dy't foarkomme yn Noard-, Midden- en Súd-Amearika, en fan uterlik sterk lykje op 'e (Jeropeeske) wylde knyn (Oryctolagus cunniculus). De measte soarten katoensturtkninen hawwe koarte sturtsjes mei wite ûnderkanten dy't se sjen litte as se útnaaie; dêr komt harren namme wei. Katoensturtkninen binne better bestân tsjin 'e kninesykte myksomatoaze, en sadwaande is de Floaridaknyn (Sylvilagus floridanus) op guon plakken yn Jeropa útset as jachtwyld.
Wave Without a Shore
Ynhâld
Mei Waden Jenks praat Herrin ôf dat er in stânbyld fan Waden meitsje sil. Herrin makket plannen om op it plein yn it sintrum fan Kierkegaard in ûnbidich grutte trijefâldige oerkaping te bouwen yn 'e foarm fan in skulp, mei hjir en dêr gatten dy't sinneljocht trochlitte. Op dy manear kin er krekt bepale hoe't dat ljocht op it antlit fan Waden Jenks falle sil, wêrfan't er in reuseftige likenis yn 'e sintrale pylder úthouwe wol. Eltse oere fan 'e dei en eltse tiid fan it jier sil de ljochtfal oars wêze en dêrtroch nije útdrukkings op it grutte gesicht meitsje. Koartsein: Herrin wol Waden ta in soarte fan god meitsje, en dat liket Waden sels skoan ta. Koarte tiid letter komt Waden syn heit hommels en ûnferklearre te ferstjerren en nimt Waden syn plak yn as earste boarger. Dêrop kriget Herrin fuortendaliks it griene ljocht om syn projekt út te fieren. Herrin stelt dêrfoar in hiele bouploech gear, ûnder lieding fan 'e studinten Leona Pace en Carl Gytha.
Sbi freget Herrin wêr't er hinne wol, en Herrin beslút dat Kierkegaard en Waden Jenks foar him ôfdien hawwe. Hy wol werom nei syn âldershûs yn 'e heuvels boppe Camus. Sbi liedt him dêrhinne op in kuiertocht dy't wiken duorret. As er by syn âldelju thús komt, en Herrin jout blyk fan wat der bard is, wurdt er lykwols ûnsichtber foar harren. Kwetst en teloarsteld jout er him ôf mei Sbi, dy't bûtendoar op him wachte hat om't er dizze ôfrin wol ferwachte hie. Wikenlang tsjogge se doelleas troch de heuvels, wylst sûnder dat Herrin it wit yn Kierkegaard om him socht wurdt troch syn freonen: Gytha en Phelps en John Ree, dy't him dêrfoar sels mank de Oaren bejout. Einlings en te'n lêsten nimt Herrin it beslút dêr't Sbi al dy tiid op wachte hat, om werom te gean nei Kierkegaard en Waden Jenks te konfrontearjen mei de wurklikheid.
De nacht dat sy beiden op 'e heuvelrêch boppe de stêd oankomme, stoart it kaartehûs dat Waden Jenks boud hat, einlings yninoar, as de piraat McWilliams weromkomt en fanút de romte Kierkegaard ûnder fjoer nimt ear't de militêre romteskippen fan Olsen him tsjinhâlde kinne. Herrin en Sbi hastigje harren de brânende stêd yn en treffe de Residinsje heal ferwuostge oan. Waden Jenks beskuldiget Herrin derfan dat dit Herrin syn reäliteit is, om't er wraak nimme woe, en hy smeket Herrin om it te feroarjen. Herrin besiket in manear te finen om syn nije kennis sa te ferwurdzjen dat Waden it begripe kin, dat hy fertelt him dat er in universele reäliteit makke hat en dy loslitten hat, sadat sels hysels der neat mear oan feroarje kin. En no moat de wrâld dêrmei leare te libjen. Sbi bestiet. De ahnit besteane. De Oaren besteane. Eltsenien sjocht en heart tenei eltsenien, en eltsenien erkent inoars bestean. En dat kin nea mear feroare wurde. As er dat heart, flechtet Waden Jenks fuort nei syn priveefertrekken, dêr't er himsels opslút. Keye Lynn flechtet ek, mar trûzelet yn it trepsgat fan 'e triemmen op in plak dêr't in diel fan 'e trepslining los kommen is. Hja falt tepletter en ûntkent Herrin syn reäliteit mei har lêste siken.
Westland Lysander
Operasjonele skiednisied
It die al ier yn 1940 bliken dat de Lysander te kwetsber wie foar de rol dêr't er foar ornearre wie. Dêrom krige it oare taken lykas it ferfier fan persoanen nei en út it fan Nazy-Dútslân besette West-Europa (fral beset Frankryk). Meidat it tastel genôch hie oan in koarte lâningbaan en ymprovisearre fleanfjildsjes wie it dêr in gaadlik fleantúch foar.
Osnabrück (Landkreis)
Skiednis
Mei't Hannover yn 1867 yn Prusyske hannen oergyng, gyng ek it eardere heechstift oer op Prusen.
Maria Petronella Woesthoven
Wurk
Guon fan har godstsjinstige gesangen waarden opnaam yn tsjerklike bondels. Sy skreau teffens gedichten foar de Almanak van Vernuft en Smaak, de Almanak voor Vrouwen door Vrouwen en de Almanak voor Jonge Heeren en Juffrouwen.
Geesje Feddes
Geesje Feddes stoar yn de âldens fan 50 jier en waard byset op it Nije begraafplak yn Ljouwert.
Perm (stêd)
Underwiis en wittenskip
Perm is it wittenskiplik sintrum fan de regio dêr't in grut tal ûndersyksynstituten fan de Russyske Akademy fan Wittenskippen (ôfdieling Oeral) húsmanje. De stêd hat sân ynstellings foar heger ûnderwiis, dêr't de Steatsuniversiteit Perm, oprjochte yn 1916, de wichtichste is. De grutste universiteit fan Perm is lykwols de Technyske Universiteit, dy't sa'n 11.000 studinten hat. Teffens hat de stêd in farmaseutyske akademy, in medyske akademy en in lânbouhegeskoalle.
Phina Oruche
Aktearkarriêre
Uteinlik kearde Oruche werom nei Grut-Brittanje, dêr't se yn 'e searje The Bill spile. It bekendst waard se lykwols mei har fertolking fan 'e rol fan Liberty Baker yn 'e dramasearje Footballers' Wives, oer it wol en wee fan 'e froulju fan 'e leden fan in profesjoneel fuotbaltiim. Dêrfoar wûn se in Screen Nations Award yn 'e kategory Favorite Tillefyzjestjer. Oruche hie fierders yn 2008 ek in kameoroltsje yn 'e humoristyske sketcheshow Little Miss Jocelyn. Yn 2010 waard se cast foar in fêste rol (as mem) yn Hollyoaks, in soapsearje foar tiners. Yn 2012 makke se, nei in hoart lins nommen te hawwen foar de opfieding fan har soan, har comeback op 'e BBC yn 'e dramasearje Doctors.
Rotenburg (Wümme)
Geografy
De rivier de Wümme streamt fan east nei west troch de lânkring. It sompige gebiet oan de beide kanten fan de rivier wurdt de Wümmeniederung (Wümmedelte) neamt.
Bestjoerlike yndieling
De lânkring Rotenburg an der Wümme bestiet út fiif ienheidsgemeenten en acht samtgemeinden. thumb|300px|left|Gemeentlike yndieling fan de lânkring Rotenburg
Samtgemeinden mei de dêrûnder fallende gemeenten:
Tinco Martinus Lycklama à Nijeholt (1837-1900)
Nei it Easten
Tinco gie yn april 1865 út Parys wie oer Berlyn nei Ruslân, om dêrwei nei it suden oer de Kaukasus nei Teheran te reizgjen. De measte reizgers yn dy tiid giene oer see, of streekrjocht fia Turkije. Tinco keas foar dizze rûte nei it lêzen fan de reisferhalen fan 17de-iuwske reizgers lykas Jean-Baptiste Tavernier (1605-1689), Adam Olearius en Cornelis de Bruin. Yn april 1866 kaam er te Teheran oan en wie der seis moanne. Letter reizge er it lân troch en kaam ek yn Bagdad en oare stêden yn it hjoeddeiske Irak. Yn septimber 1867 sette ôf er nei Syrië en reizge yn acht moanne it hiele lân troch. Hy besocht dêrnei ek Palestina en Jeruzalem (in pear moanne), en wie op it lêst noch in skoftke op 'en nij yn Syrië. Yn septimber 1868 ferliet er it Heine Easten en berikte er - oer Konstantinopel, Varna, Pest en Wenen - op it lêst op 5 oktober 1868 syn berteplak Beetstersweach.
Stormy Daniels
Houliken
Daniels, dy't yn 2014 yn Dallas wenne, hat trije kear troud west. Op 29 augustus 2003 gie se in houlik oan mei pornoakteur Pat Myne, dat yn 2005 yn in skieding einige. Op 4 novimber 2007 troude se jitris, no mei Mike Moz, in p.r.-man yn 'e Amerikaanske pornoyndustry. Dat houlik einige yn 2009 yn trelit; Daniels waard op 25 july fan dat jier yn Tampa arrestearre foar in lichte oertrêding dy't te krijen hie mei in út 'e hân rûne rûzje mei Moz. Se soene spul krigen hawwe oer wa't de wask dwaan moast en oer it feit dat Moz de ynkommen rekkens net betelle; Daniels soe him doe út lulkens in terwinkel jûn hawwe. Letter dat jier folge in skieding. Yn 2010 wertroude Daniels mei pornoakteur Brendon Miller (wiere namme: Glendon Crain). Yn jannewaris 2011 krigen Miller en Daniels in dochterke, dat se de namme Caden joegen. Harren houlik einige yn 'e simmer fan 2018 yn in skieding trochdat Miller net omgean koe mei alle publisiteit om 'e Trump-affêre hinne.
Trump-affêre
Yn augustus 2018 berikte Cohen in skikking mei it Iepenbier Ministearje, wêrby't er bekende dat er Daniels swijjild betelle hie "yn opdracht fan de [...] kandidaat" (de iennichste 'kandidaat' foar wa't er ea wurke hie, wie Trump) en ek dat er dat dien hie "yn haadsaak om 'e ferkiezings te beynfloedzjen." Yn septimber bea Cohen oan om 'e geheimhâldingsferklearring mei Daniels ûnjildich te ferklearjen as se de $130.000 weromstoarte op 'e bankrekken fan syn bedriuw. Trump syn abbekaten lieten witte dat se it neilibjen fan 'e geheimhâldingsferklearring net ôftwinge soene, en likemin soene se Daniels har bewearing oanfjochtsje dat de oerienkomst ûnjildich wurden wie troch de iepenbierings dy't Cohen deroer dien hie. Op 12 septimber kundige Daniels de publikaasje oan fan in autobiografysk boek, mei as titel Full Disclosure, dat details oer har relaasje mei Trump befetsje soe. Op 19 septimber publisearre CNN dêr ferskate koarte sitaten út, û.m. ien wêryn't Daniels de foarm fan Trump syn penis beskreau. It boek kaam út op 2 oktober 2018.
Lânboukrisis fan 1880
Oarsaken en gefolgen yn 't generaal
Minsken sochten mear as earder wurk yn de stêd, dêr't tsjinstesektor him útwreide. Der wienen hieltyd mear minsken nedich foar iepenbiere tsjinsten sa as plysje, posterijen en iepenbier ferfier, de sûnenssoarch en it ûnderwiis, mar ek foar kommersjele tsjinsten sa as winkels, fersekeringsmaatskippijen en banken. Troch al dy faktoaren waarden yndustry en tsjinstesektor hieltyd wichtiger foar de wurkgelegenheid.
Bella Bellz
Lichemsskaaimerken
Neffens har offisjele opjefte is Bella Bellz 1.72 m lang, mei in gewicht fan 59 kg. Hja hat de beskieden kupmaat 34B, wêrfoar't se lykwols in boarstfergruttingsoperaasje ûndergien hat. Teffens hat se ymplantaten yn har stuten ynbringe litten, sadat se no in opfallend grutte barte hat. Bellz hat fierders in piercing troch har nâle en in ûnbidich grutte tatoeaazje fan in draak dy't oer har rêch, har stuten en har lofterearm hinne slingeret.
De Drie Koornbloemen
De gemeente Skiedam kocht yn 1976 de mûne oan en liet de gebouwen wer hielendal restaurearje. De houten ynrjochting fan de mûne waard yn 2007 restaurearre. Yn 2016 kocht de hjoeddeiske eigner, de stifting De Schiedamse Molens, de mûne oer, dy't ek fan doel is om it pelwurk fan de mûne te rekonstruëarjen.
Jaap Hartman
Jacques (Jaap) Hartman (Woudrichem, 27 maaie 1950) is in Nederlânsk byldhouwer.
Wurkpaad
Hartman folge opliedingen oan de Akademy fan Byldzjende Keunsten yn Rotterdam en oan de Ryksakademy fan Amsterdam. Hy makke fral figuratyf wurk yn brûns.
Suffridus Hania
Suffridus Hania (? - 7 april 1630) wie in rjochtsgelearde. Soan fan Galo Hania (of Hannia) en Saeck Rinia. Ut syn houlik mei Margrieth fan Arentsma waarden acht bern berne.
Back to the Future Part III
Opbringst
Back to the Future Part III brocht yn 'e bioskopen yn 'e Feriene Steaten en Kanada $87,6 miljoen op, en yn alle oare lannen en territoaria $158,5 miljoen. Wrâldwiid kaam de opbringst dêrmei út op $246,1 miljoen. Ofset tsjin it budget fan $40 miljoen betsjut dat in winst fan $206,1 miljoen, hoewol't dêr de marketingkosten noch wol ôf moatte. Dêrmei wie Back to the Future Part III de op fiif nei meast opbringende film fan 1990.
List fan Yslânske ambassadeurs yn Libanon
Dit is in list fan Yslânske ambassadeurs yn Libanon.
Katarinakleaster (Tver)
It Sint-Katarinakleaster (Russysk: Свято-Екатерининский монастырь; Svjato Ekaterininski Monastyr) is in otterdoks kleaster yn Tver yn Ruslân yn it Zavolzjski-distrikt op de lofter kant fan de Wolga, net fier fan it plak dêr't de Tvertsa útmûnet yn de Wolga.
Yntelliginsje
Algemiene omskriuwing
Minsklike yntelliginsje kin omskreaun wurde as de yntellektuële fermogens fan in beskate minske, dy't karakterisearre wurde troch yngewikkelde kognitive prestaasjes en hege nivo's fan motivaasje en selsbewustwêzen. Yntelliginsje makket it foar minsken mooglik om dingen te ûnthâlden en dy letter te brûken yn nije sitewaasjes dy't oerienkomsten fertoane mei eardere ûnderfinings. Dit is in kognityf proses, dat minsken it fermogen jout om te learen, te begripen, ideeën te foarmjen en te riddenearjen. Se kinne dêrtroch patroanen werkenne, ideeën en problemen befiemje, problemen oplosse en taal brûke om mei oaren te kommunisearjen. In grut diel fan wat hjir opneamd is, jildt ek foar net-minsklike bisten.
Yntelliginsje en etnisiteit
It saneamde rasse-yntelliginsjedebat, dat troch sokke útslaggen ûntstien is, giet benammen oer de fraach ynhoefier't de oantoande ferskillen ta te skriuwen binne oan oanberne biologyske faktoaren of oan opfiedingskundige faktoaren, lykas fieding, ûnderwiis en bleatstelling oan tillefyzje en sosjale media. Ek is der krityk kommen op 'e metodyk fan sokke ûndersiken en oangeande de eventuële kulturele befoaroardieldheid (cultural bias) fan IQ-tests. In ferskynsel dat de útkomsten fan sokke ûndersiken mooglik beynfloedzje kin, is it stereotype threat-effekt, oftewol in negative ferwachting oer de prestaasjes fan (yn dit gefal) swarten, dy't yn 't foar al bestiet by alle belutsenen.
Yntelliginsje en genetyske oanlis
Ut desennia fan wittenskiplik ûndersyk op dit mêd is fêst kommen te stean dat de yntelliginsje sa't dy metten wurdt mei IQ-tests fierhinne in genetysk bepaalde eigenskip is. Dat betsjut dat in part fan 'e sprieding fan behelle skoares by yntelliginsjetests by groepen yndividuën taskreaun wurde kin oan 'e ynfloed fan genen dy't yntelligint hâlden en dragen mooglik meitsje. Dat wol net sizze dat boppesteande ek jildt foar elts ôfsûnderlik yndividu binnen sa'n groep. Algemien wurdt no oannommen dat it feilich is om te stellen dat it genetysk bepaalde part 40% oant 80% fan 'e ferskillen yn 'e skoares ferklearje kin. Yn relatyf homogene populaasjes lykas de Nederlânske sit dat persintaazje deunby de 80%.
Yntelliginsje en sekse
Der besteane ek ferskillen tusken jonges en manlju oan 'e iene kant en famkes en froulju oan 'e oare kant op it mêd fan ûnderdielen fan 'e yntelliginsje. Dêrby moat oantekene wurde dat it om trochsneed prestaasjes giet, dy't dus neat sizze oer yndividuële prestaasjes fan 'e leden fan 'e seksen. Famkes en froulju binne yn it foardiel as it giet om sprutsen en skreaune taal, lêzen ynbegrepen. In ferklearring dêrfoar wurdt socht yn it feit dat by manlju de taalfunksjes almeast inkeld troch de lofterharsenshelte oanstjoerd wurde, wylst by froulju beide harsenshelten derfoar ynset wurde. Dêr stiet wer foaroer dat jonges en manlju trochinoar minder muoite hawwe mei it oplossen fan yn wurden opstelde riddenearsommen. In foarbyld is: "Jantsje hat twa dropkes. Se hat ien dropke minder as Klaske. Hoefolle dropkes hat Klaske?" Mear famkes as jonges litte har yn 'e war bringen troch it wurd "minder" en antwurdzje dan "ien".
Idstein
De Mienskip fan Protestantske Tsjerken yn Europa ferliende Idstein yn novimber 2015 de earetitel "Reformaasjestêd fan Europa". Sûnt oktober 2016 draacht de stêd de tafoege namme "Hegeskoallestêd".
Stedsyndieling
Njonken Idstein bestiet de stêd út alve oare stedsdielen:
It besjen wurdich
Tichteby op in rotsplato stiet de yn de jierren 1614-1634 yn renêssânsestyl boude residinsje foar de foarsten fan Nassau-Idstein.
Wymbritseradiel (1851-1984)
Wymbritseradiel (Nederlânsk en offisjeel: Wymbritseradeel, argaysk ek: Wijmbritseradeel) is in eardere gemeente yn 'e Súdwesthoeke fan Fryslân, dy't 29 doarpen omfieme, mar gjin haadplak hie mei't it gemeentehûs bûten de eigentlike gemeente yn 'e stêd (en gemeente) Snits fêstige wie. It âlde Wymbritseradiel hie op 1 jannewaris 1981 11.943 ynwenners, en besloech in oerflak fan nei skatting rûchwei 130 km². It gie yn 1984 mei de gemeente Drylts en dielen fan oare buorgemeenten op yn 'e nije gemeente Wymbritseradiel.
Demografy
It wurkleasheidspersintaazje bedroech yn Wymbritseradiel yn 1981 foar manlju 8,3% en foar froulju 10,2%.
Elles Leferink
Yn 2007 einige har sportkarriêre en waard hja mem.
Flecht nei Egypte
Ek de Legenda aurea, ien fan de wichtige boarnen foar de midsieuwske religieuze keunst yn Jeropa, ynformearret oer de flecht nei Egypte en de wûnders dy't doe barden.
Arapaho (taal)
Sprekkers
It persize tal Arapaho-sprekkers is ûnbekend, mar yn 2008 waard troch de skriuwers fan in nije grammatika fan it Arapaho rûsd dat de taal noch sa'n 250 sprekkers hie dy't it as earste taal brûkten (1,8% fan 'e Arapaho as etnyske groep), mei dêropta noch "aardich wat" ("quite a few") lju dy't it sels net sprieken mar it wol skoan ferstean koene. It grutste part fan 'e sprekkers wie te finen yn Wyoming, ûnder de Noardlike Arapaho, dêr't de measten 50 jier of âlder wiene. Fan 'e Súdlike Arapaho, yn Oklahoma, spriek mar in "hantsjefol minsken" de taal noch, "allegear by de tachtich jier om of noch âlder". Bûten it húslik fermidden wie it gebrûk fan it Arapaho tige beheind, al waard it wol yn guon films sprutsen (foar it meastepart westerns), en de Bibel kaam yn 1903 foar in diel yn 'e taal út.
Roald Dahl
Militêre tsjinst
Yn febrewaris 1941 waard Dahl einlings út it sikehûs ûntslein en achte de RAF him wer fit genôch om te fleanen. No. 80 Squadron wie tsjin dy tiid oerbrocht nei Grikelân, dêr't se fanôf in fleanfjild by Eleusina, yn neite fan Atene, dielnamen oan 'e Slach om Grikelân. De Gloster Gladiators wiene ûnderwilens ek ôftanke en it squadron fleach no yn Hawker Hurricanes. Nei sân oeren flechttiid yn in Hurricane fleach Dahl yn april 1941 sa'n fleantúch oer de Middellânske See fan Egypte nei Grikelân. Dêr sieten se om him te springen, want de Dútske opmars gie sa fluch dat de RAF tsjin dy tiid noch mar achttjin fleanweardige tastellen yn Grikelân hie: fjirtjin Hurricanes-jachtfleanmasines en fjouwer lichte bommesmiters fan it type Bristol Blenheim.
Ferstjerren
Tsjintwurdich wurdt Roald Dahl rûnom beskôge as ien fan 'e grutste ferhalefertellers fan 'e tweintichste iuw. De krante The Times skaarde him by de top 50 fan 'e grutste Britske skriuwers sûnt 1945. By in opinypeiling ûnder it Britske publyk yn 2017 oer wa't de grutste skriuwers, lietsjeskriuwers, keunstners en fotografen aller tiden wiene, kaam Dahl op it earste plak te stean, foar sokke grutten as William Shakespeare, Charles Dickens en J.K. Rowling. Fan syn boeken wiene anno 2014 mear as 250 miljoen eksimplaren ferkocht, en syn wurken wiene oerset yn 60 ferskillende talen. De earste Fryske fertaling fan ien fan Dahl syn boeken (De GFR) ferskynde yn 2016 by Utjouwerij Regaad.
Roel Dijkstra (politikus)
Hy waard berne op Sumatra yn it doetiidske Nederlânsk-Ynje dat doe troch Japan beset wie. Hy wie ûnder dy besetting mei syn âlden ynternearre yn in jappekamp. Mids 1946 kamen se yn Nederlân oan. Hy die it gymnasium yn Rotterdam en ferfolde dêrnei syn tsjinstplicht. Yn 1964 sette er út ein mei de stúdzje rjochten oan de Ryksuniversiteit Leien dêr't er yn 1969 ôfstudearre is. Yn dat jier gie er oan 't wurk as algemien sekretaris fan de Drintske Provinsjale Planologyske Tsjinst en ein 1971 waard er adjunkt-sekretaris fan it doetiidske stedsgewest Nijmegen. Yn septimber 1973 waard Dijkstra de boargemaster fan Eastdongeradiel en yn maart 1980 folge syn beneaming as boargemaster fan Hardinxveld-Giessendam. Yn augustus 1984 stapte er oer nei de sûnenssoarch doe't er algemien direkteur waard fan de stichtingen Het Hooge Land en Hullenoord yn Beekbergen. Dêrnei gie er oan 'e gong by PUM Netherlands Senior Experts (Programma Utstjoering Managers) dêr't er ûnder oare in projekt yn Kameroen foar dien hat.
Tikrit
Tikrit waard foar it earst neamd as ûntwyk fan de Babylonske kening Nabopolassar (626-605 f.Kr.) by sy oanfal op de stêd Assur yn 615 f.Kr.. De stêd is bekend as berteplak fan Saladin, nei wa't de provinsje neamd is. Saladin ferdigene ûnder mear Egypte tsjin de krúsfarders en ferovere Jeruzalem fannijs yn 1187. De stêd is teffens ferneamd as berteplak fan Saddam Hoessein, hoewol't dy feitlik fan it doarpke Al-Auja, ûnder Tikrit kaam. Tikrit wie wol syn machtsbasis.
Linda Sarsour
Hja wie ien fan de grutte organisatoaren fan de Women’s March on Washington, dy't op 21 jannewaris 2017, de earste amtsdei fan presidint Donald Trump, plakfûn. Sarsour wurdt troch guon media yn de Feriene Steate ferbûn mei de terroristyske organisaasje Hamas en antysemitisme.
Paul G. Comba
De asteroïde (7636) Comba is nei him neamd.
De GFR
De GFR, yn it oarspronklike Ingelsk: The BFG, is in berneboek fan 'e hân fan 'e Britske skriuwer Roald Dahl (1916-1990). De titel is in ôfkoarting foar "Grutte Freonlike Reus" (yn it Ingelsk: "Big Friendly Giant"). It boek is eins in útwreiding fan in koart ferhaal dat ûnderdiel útmakke fan Dahl syn berneboek Danny, the Champion of the World, út 1975. It ferhellet oer de lytse Sofie, in Ingelsk weesfamke, dat freonskip slút mei in reus. The BFG waard foar it earst publisearre yn 1982, by de Londenske útjouwerij Jonathan Cape, mei yllustraasjes fan sir Quentin Blake. It boek ûntjoech him ta in wiere klassiker, dêr't tsjin 2009 allinnich al yn it Feriene Keninkryk 37 miljoen eksimplaren fan ferkocht wiene. De Fryske oersetting, fan Martsje de Jong, ferskynde yn 2016.
Oersettings, prizen en erkenning
Yn 2009 wiene fan The BFG allinnich al yn it Feriene Keninkryk 37 miljoen eksimplaren oer de toanbank gien, wylst elts jier wrâldwiid op 'e nij mear as 1 miljoen eksimplaren ferkocht waarden. Tsjin 2016 wie it boek yn teminsten fjirtjin talen oerset:
C.S. Lewis
Lettere jierren en ferstjerren
Yn 1956 troude Lewis mei de Amerikaanske Joy Davidman Gresham, in frou dy't by de man wei wie en al twa soannen hie, fan Joadsk komôf en earder kommuniste, dy't har ûnder ynfloed fan Lewis’ boeken ta it kristendom bekeard hie. Dêrfoar hiene se al jierrenlang briefke en moeten elkoar earst krekt foar harren houlik. Sy wie al siik doe't se trouden en stoar fjouwer jier letter oan kanker. Oer de swie perioade dêrnei skreau Lewis syn tinzen op. Dy notysjes joech er, ûnder de skûlnamme N.W. Clerk, as it boekje A grief observed (1961) út; yn Nederlân krige it de titel Verdriet, dood en geloof. Pas nei syn dea waard bekend dat hy der de skriuwer fan wie. It wurk soe noch in protte brûkt wurde by kristlike rouferwurking.
Punysk
Beskriuwing
De hillige Augustinus fan Hippo wurdt as de lêste skriuwer út de Aldheid beskôge dy't kunde fan en oer it Punysk hie, en hy wurdt beskôge as de wichtichste boarne fan it oerlibjen fan it lettere Punysk. Neffens him waard der yn de fyfde iuw n.Kr. noch hieltyd Punysk yn syn omkriten (yn it hjoeddeistige Tuneezje) sprutsen, iuwen nei de fal fan Kartago yn 146 f.Kr. en der wiene noch hieltyd minsken dy't harren sels chanani (Kanaänitysk foar "Kartager") neamden. Hy skreau yn 401 n.Kr.:
Skiednis
Yn de fjirde iuw n.Kr. waard it Punysk noch wol sprutsen yn it gebiet fan it hjoeddeistige Tuneezje en parten fan Noardwest-Afrika en it Middellânske Seegebiet. It Punysk skrift kaam fan de Punyske taal. Om 400 n.Kr. hinne waard it Punysk ynearsten foaral brûkt foar ynskripsjes yn monuminten, mar letter ferfongen troch it mear kursyf Punysk skrift op oare dingen. Foarbylden fan Punysk literêr wurk binne dy fan Mago, in ferneamde Kartaachske generaal, dy't troch it skriuwen fan boeken en fjochterij de ynfloed fan Kartago fersprate. Hy skreau 28 folumes oer de feehâlderij.
Nije Tsjerke (Sâltkamp)
Skiednis
Yn 1965 waard foar de gemeente oan de H.J. Siccamastrjitte in modern tsjerkegebou boud. Nei de foltôging waard de âlde tsjerke út 1882 ôfbrutsen.
Oanbidding fan de Hoeders
Bibelferhaal
''No wiene der yn deselde kontreien hoeders, dy't de nachts bûten bleaune om by har keppel yn it fjild wacht te hâlden. Ynienen stie der in ingel foar haren en himelske gloarje ljochte om har hinne. Hja waarden tige kjel, mar de ingel sei: "Wês net benaud, want ik ha goed nijs foar jimme, grutte bliidskip stiet it hiele folk te wachtsjen. Hjoed is jimme Ferlosser berne, Kristus de Hear, yn de stêd fan David. En hjir ha jimme in teken: jim sille yn in krêbe in lyts berntsje fine, yn doeken bewuolle". En ynienen wie der by dy ingel in grut himelsk leger, dat God's lof song mei de wurden: "Eare oan God yn 'e heechste himel, en frede op ierde, no't God yn minsken wolbehagen hat". Doe't de ingels by harren wei gien wiene, seine de hoeders tsjin inoar: "Kom, lit ús nei Betlehem ta gean en ris sjen, wat dat is, dat de Heare ús te witten dien hat". Hja makken oan om dêr te kommen en fûnen Marije, Joazef en it berntsje, dat yn in krêbe lei. Doe't se it sjoen hienen, brochten se oer, wat harren fan dat jonkje sein wie.''
Tver
Skiednis
Yn 1326 waard Aleksander Michailovitsj grutfoarst fan Tver. In jier letter kaam Sjevkal, de neef fan Uzbek Khan en ambassadeur fan de khan, mei in grut gefolch oan. Werom oft de delegaasje nei Tver kaam is net dúdlik, mar Sjevkal sette in skrikbewâld yn tsjin de kristenheid en ferdreau sels grutfoarst Aleksander út syn hôf om dêr sels te wenjen. Al gau gyng it praat dat de prinsen fan Tver fermoarde wurde soene en dat de bewenners fan Tver harren mei geweld bekeare moasten ta de islaam. De bewenners fan Tver klagen ferskate kearen by de grutfoarst oer harren behanneling en fregen om harren te beskermjen tsjin it geweld fan de Mongoalen, mar Aleksander Michailovitsj doarde net tuskenbeide te kommen en advisearre harren hoek te hâlden. Dat hie fan gefolgen dat it folk op 15 augustus 1327 yn opstân kaam. It slagge de Mongoalen net de anty-Horde opstân del te slaan en it folk weve mei de Mongoalen ôf. Sjevkal, dy mei syn gefolch skûl socht yn de kelders fan it paleis, kaam om yn de flammen nei't it hôf yn brân rekke. Mei help fan de Moskouse prins Ivan Kalita, dy't foardiel út de sitewaasje helle en syn macht sa fergrutte, waard de opstân yn Tver wreed delslein en de stêd waard ferneatige. Aleksanser Michailovitsj spile fan ruten en flechte nei Pskov. De ûnderdrukking fan de opstân betsjutte it begjin fan de delgong fan de politike ynfloed fan Tver. Dochs bleaune de prinsen fan Tver de stêd fersterkjen. Oant de twadde helte fan de 15e iuw waard de stêd noch ferskate kearen oanfallen troch de mongoalske Tataren en Moskou. De rol fan ienmakker fan de russyske foarstendommen wie weilein foar Moskou en yn de konkurrinsje mei Moskou ferlear Tver stadichoan syn foaroansteande posysje ûnder de âlde foarstendommen yn Noardeast-Ruslân. Dochs bleau de stêd yn de 14e en 15e iuw in kultureel en ekonomysk sintrum en ien fan de meast ûntwikkele russyske stêden, dêr't yn 1475 foargoed in ein oan kaam, doe't, ûnder it regear fan de Moskouse grutfoarst Ivan III, Tver troch it grutfoarstendom Moskou anneksearre waard en de lêste grutfoarst fan Tver, Michail Borisovitsj, flechtsje moast nei it gruthartochdom Litouwen. Fan de tiid ûnder Ivan IV datearret de âldste noch besteande tsjerke fan Tver, de yn 1564 boude Tsjerke fan de Wite Trije-ienheid.
Jan Giro
Jan Giro stoar yn de âldens fan 49 jier.
Arapaho Stamme fan it Wind River Reservaat
De Arapaho Stamme fan it Wind River Reservaat (Ingelsk: Arapaho Tribe of the Wind River Reservation; Arapaho: Hinono’eiteen, útspr.: [hɪnɔnɔʔeitɪ:n]) is in federaal erkende Yndiaanske stamme-organisaasje yn 'e Feriene Steaten, mei in eigen reservaat yn 'e steat Wyoming. Dizze stamme wurdt ek wol Noardlike Arapaho Stamme (Northern Arapaho Tribe) neamd, al is dat net de offisjele namme. De organisaasje waard oprjochte yn 1878, en it haadkertier is fêstige yn Fort Washakie, yn Wyoming.
How to Train Your Dragon (franchise)
Dragons: Dawn of the Dragon Racers
Dragons: Dawn of the Dragon Racers is in koarte film mei in spyldoer fan 25 minuten. It ferhaal folget Hik (Jay Baruchel), Astrid (America Ferrera) en harren freonen as se op 'e siik geane nei in missend skiep. De syktocht rint lykwols al rillegau út op in kompetysje tusken harren om 'e earste titel fan Drakeriidkampioen fan Berk. Dragons: Dawn of the Dragon Racers waard regissearre troch Elaine Bogan en John Sanford nei in senario fan Art Brown en Douglas Sloan. De film waard op 11 novimber 2014 publisearre as bonusfilmke op 'e earste dvd- en blu-ray-edysjes fan 'e lange film How to Train Your Dragon 2.
Fjouwer Wimpels
Winners
Understeande froulike keatsers binne der yn slagge de fjouwer partijen op harren nammen te bringen.
Death Wish (film út 1974)
Plot
Paul Kersey is in súksesfolle arsjitekt yn syn middeljierren mei in liedingjaande baan by in grut arsjitekteburo mei fêstigings yn 'e hiele Feriene Steaten. Hy is krekt weromkeard yn New York nei't er mei syn frou Joanna op fakânsje west hat nei Hawaï. Oan syn relatyf soargeleaze bestean komt in ein as Joanna en harren troude dochter Carol op in dei nei in besyk oan 'e supermerk nei hûs ta folge wurde troch trije jonge kriminelen, dy't it appartemint fan 'e Kerseys binnenkringe op 'e siik nei jild. As bliken docht dat de froulju mar in pear dollar yn 'e bûse hawwe, wurdt Joanna swier mishannele en Carol ferkrêfte. Nei't de mannen útnaaid binne (om nea wer weromfûn te wurden), wit Carol de plysje te skiljen. Sy en har mem wurde nei it sikehûs ta brocht, dêr't Joanna koarte tiid letter oan har ferwûnings komt te ferstjerren.
List fan Yslânske ambassadeurs yn Lúksemboarch
Dit is in list fan Yslânske ambassadeurs yn Lúksemboarch.
Death Wish (film út 1974)
Untfangst
Death Wish krige mingde resinsjes fan 'e filmkritisy, mei't se it net sasear in minne film fûnen, mar benammen yn noed sieten oer de ynfloed dy't it yn harren eagen ymmorele boadskip fan 'e film op 'e Amerikaanske maatskippij hawwe soe. It goedpraten fan figilantisme koe neffens doetiidske resinsinten nammentlik net troch de bûgel, en dêrnjonken wie der ek krityk op it grafyske geweld yn 'e film, benammen de sêne mei de brute mishanneling fan Kersey syn dochter (al is der útsein in bytsje neakenens eins neat fan 'e eigentlike ferkrêfting te sjen).
Ferkundiging oan de Hoeders
Betsjutting
Wylst it by Mattéus wizen (magiërs of stjerrekundigen) út it easten wiene dy't it Kristusbern huldigen (yn de oerlevering letter ek keningen), lit Lukas dêrfoaroer ienfâldich hoedersfolk nei Kristus tsjen. Mei oare wurden: it Kristusbern is der foar alle minsken kommen en hat oan elts, heech of leech, wat oan te bieden. Dêrnjonken omfiemet de "Oanbidding fan de Hoeders" yn tsjinstelling ta de "Oanbidding fan de Keningen" ek idyllyske en lannelike eleminten, dy't fakentiden yn de skilderkeunst ôfbylde binne.
As Samawa
As Samawa, ek Samawa (Arabysk|السماوة) is in stêd yn Irak, sa'n 280 kilometer súdeastik fan Bagdad, healwei Basra. As Samawa is de haadstêd fan it gûvernemint Al-Muthanna.
Christoff De Bolle
Libben
Yn 'e âldens fan tolve krige De Bolle sjongles en song er yn it koar fan de parochytsjerke yn Hemelrijk, in wyk fan Denderleeuw. Op syn fyftjinde die er mei oan de Flaamske Soundmixshow mei it nûmer "Voor jou" fan Luc Steeno. Yn 1993 die er mei oan de Belgyske foarseleksje foar it Eurofyzje Sjongfestival mei it nûmer "Zendt een S.O.S.. Yn 2002 die De Bolle wer mei, no mei it nûmer "Op naar de top".
Bever
Hâlden en dragen
De bever is fral nachts faak yn 't spier, al is it strikt nommen gjin echt nachtdier. Yn rêstige gebieten komt er ek oerdeis foar 't ljocht. Op it lân is it in lôch en knoffelich bist, mar as er yn it wetter giet, feroaret er ynienen yn in grasjeuze en flugge swimmer. Ek yn dûken is er tige betûft, en hy kin wol 5 minuten ûnder wetter bliuwe. Oer it algemien binne bevers swijsume bisten, en as se al leven jouwe, binne it kreunjende of blazende lûden. As se har bedrige fiele of agresje toane wolle, slane se mei de platte sturt op it wetter. Se libje solitêr of yn lytse famyljegroepkes fan in pearke mei jongen fan 'e lêste ien of twa jierren, wêrby't dan elts bist bûten de mienskiplike boarch in eigen territoariumke hat.
Status
De bever hat de IUCN-status fan "net bedrige", om't er yn syn relatyf romme ferspriedingsgebiet no foar it grutste part wer rûnom foarkomt en syn populaasje stabyl liket te wêzen. Lykwols waard dit bist iuwenlang swier troch de minske bejage. Yn it foarste plak waard dat dien fanwegen de bever syn waarme pels, dêr't bûntene kledaazje fan makke waard, en syn kastoreüm of bevergeil, in fia de anaalklieren ôfskate muskuseftige substânsje dy't yn 'e santjinde iuw yn 'e moade kaam as "genêsmiddel", en dy't boppedat tafoege waard oan rûkersguod. (De bever sels brûkt dat guod foar it ôfbeakenjen fan syn territoarium.) Dêrnjonken waarden bevers somtiden ek ferfolge om't harren dammebouwerij en de ynfloed dy't se dêrmei op 'e wetterhúshâlding útoefenen, skealik wie foar de lânbou.
Bargesnútrôt
De bargesnútrôt (Latynske namme: Hyorhinomys stuempkei) is in sûchdier út it skift fan 'e kjifdieren (Rodentia), de famylje fan 'e mûseftigen (Muridae) en it monotypyske (út ien soarte besteande) skaai fan 'e bargesnútrotten (Hyorhinomys). Dit bist waard yn jannewaris 2015 ûntdutsen op it Yndonezyske eilân Selebes, doe't by in mienskiplike Amerikaansk-Australysk-Yndonezyske soölogyske ekspedysje fiif eksimplaren fongen waarden. Begjin oktober 2015 waard it bist foar it earst wittenskiplik beskreaun.
Sahar Hbrahim Gel
Sahar Hbrahim Gel (Jalalabad, 26 novimber 1996) is in jonge Afgaanske asylsykster yn Nederlân, dy't yn 2011 útset drige te wurden. Nei't har lot rûnom yn it nijs kommen wie troch de protestaksjes dy't yn har wenplak Sint-Anne en op oare plakken opset waarden, mocht se úteinlik bliuwe.
Adelbrik Adelen
Adelen soe om 830 as de tredde potestaat fan Fryslân keazen wêze, ûnder it Loataringsk opperbestjoer, en de Noarmannen ferslein hawwe. By Kollum behelle er in oerwinning op in Sweedske hartoch. In lette boarne seit dat er in broer of in neef west hawwe soe fan de Utertske biskop Freark, dy't ek fan Seisbierrum wie.
Grutte of Stefanustsjerke (Hasselt)
Ynterieur
De hege steande klok yn it súdlike koer stamt út de 18e iuw.
Posse comitatus
Feriene Steaten
Yn 'e Feriene Steaten waard it ferskynsel fan 'e posse comitatus oernommen út 'e Ingelske wetjouwing, hoewol't it yn 'e Feriene Steaten, oars as yn Ingelân, gjin ynstrumint fan keninklik foarrjocht, mar krekt in ynstelling fan pleatslik selsbestjoer waard. It is dêr benammen bekend wurden út 'e tiid fan it Wylde Westen, yn 'e twadde helte fan 'e njoggentjinde iuw, ûnder de ferkoarte foarm posse. Doe waard troch de sheriff wolris in bewapene groep boargers ynset om him te helpen by it opspoaren, ynrekkenjen of ferjeien fan banditen. Yn 'e twadde helte fan 'e tweintichste iuw makke sa'n barren gauris ûnderdiel út fan 'e plot fan in westernfilm, wat de fierders dochs wat obskuere term posse wrâldferneamd makke. In foarbyld is de klassike western The Magnificent Seven Ride!, mei Lee Van Cleef, wêryn't in sheriff finzen kriminelen rekrutearret om in posse te foarmjen dy't it opnimme moat tsjin in Meksikaanske bindelieder.
Harmen fan Idsinga
Hy wie in soan fan Alef fan Idsinga, dy't ûnder oaren boargemaster fan Dokkum west hat en Titia Belderbeek. Hy wie troud mei Rienck fan Hettinga, dy't him trije bern skonk. Beide lizze op it tsjerkhôf yn Hantum.
Henri Damas Bonhomme
Biografy
Nei de foarming fan de Bataafske Republyk yn 1795 waard er generaal-majoar. By de fjildtocht yn Noard-Hollân yn 1799 wie er difyzjekommandant en op 10 septimber naam er it heechste befel oer. Hy waard foar syn bêst optreden troch de nasjonale fergadering ûnderskieden op foardracht fan generaal Brune, de heechste befelhawwer fan it Gallo-Bataafsk leger.
Henryk Górecki
Górecki briek troch mei de Symfony nr. 3, "symfonią pieśni żałobnych", ('Symfony fan treurlieten') dy't er fanwegen de Südwestfunk (no Südwestrundfunk) Baden-Baden skreau. De opname yn de útfiering fan de London Sinfonietta, mei sopraan Dawn Upshaw en dirigint David Zinman waarden miljoenen fan ferkocht, en bedarre yn ferskate hitparades.
Wikselstripe
thumb|In wikselbaan op de [[Rykswei 1|A1 by Muiden oan de lofterkant fan de middenberm]] thumb|Wikselstripen op de Lions Gate yn [[Vancouver, Kanada]] In wikselstripe is in rydstripe dy't, ôfhinklik fan de drokte, iepene wurdt foar in bepaalde rydrjochting. In wikselstripe is dêrtroch in ekonomyske manier om dykynfrastruktuer te brûken, want allinnich yn spitsoeren is troch de tydlike ferkearsdrokte ekstra romte nedich, dy't ôfhinklik fan de spitsoere moarns of jûns fan rjochting feroarje kin.
Wonder Woman (film út 2017)
Plot
Yn Londen oankommen leverje Trevor en Diana it notysjeboekje fan Maru ôf by de Alliëarde legerlieding, dy't ûnder lieding fan sir Patrick Morgan besiket en slút in wapenstilstân mei de Dútsers. Diana, dy't as boppenatuerlike Amazône hûnderten talen sprekt, fertaalt de heal yn it Turksk en heal yn it Sûmearysk skreaune notysjes fan Maru, dêr't út blykt dat Ludendorff fan doel is om syn nije, deadlikere gifgas oant it Westfront op 'e Alliëarde troepen los te litten. Om't de ûnderhannelings oer de wapenstilstân in krúsjaal stadium berikt hawwe, beslute de Alliëarde autoriteiten de ynformaasje te negearjen. Syn oarders om him der fierder net mei te bemuoien yn 'e wyn slaand, rekrutearret Trevor de Marokkaanske spion Sameer, de Skotske skerpskutter Charlie en de Yndiaanske smokkelder Chief Napi om him te helpen en kom foar dat Ludendorff syn plan yn 'e praktyk bringe kin.
Brêge yn de N384 (Wjelsryp)
De brêge yn de N384 (der is gjin offisjele namme) is in fêste brêge yn 'e provinsjale wei N384 (pleatslik bekend as de Suderpolderwei) tusken Dearsum en Frjentsjer. De brêge giet likernôch in heale km súdlik fan it Fryske doarp Wjelsryp oer de Frjentsjerter Feart, dy't dêr fan Wjelsryp, yn it noarden, nei Mûntsjetille by Winsum streamt.
Bertetsjerke (Irkûtsk)
Skiednis
Yn 1998 fûn der yn Irkûtsk tidens de lâning in ramp mei in Airbus plak, wêrby't 124 minsken omkamen en 68 minsken ferwûne rekken. Ta oantinken fan de slachtoffers waard op it plak fan de ramp de Bertetsjerke boud. Op 8 oktober 1999 fûn de konsekraasje fan de tsjerke plak.
Anske Apteker
Anske Egberts van der Meulen, better bekend as Anske Apteker (Drachten, 12 oktober 1851 - dêre, 10 maart 1931) wie in apteker oan de Noardkade yn Drachten mei fertsjinsten op it mêd fan lânbou.
Grifformearde tsjerke (Twizelerheide)
De Grifformearde tsjerke oan de Bjirkewei 86 yn Twizelerheide is in tsjerkegebou fan de grifformearde gemeente.
Bride Wars
Produksje
Bride Wars waard regissearre troch Gary Winick nei in senario dat June Diane Raphael (dy't sels ek yn 'e film meispile) en Casey Wilson. Hja skreaune dat foarôfgeande oan 'e staking fan it Writers Guild of America (it fakbûn fan senarioskriuwers) fan 2007-2008, op basis fan in earder, orizjineel skript fan 'e hân fan Greg DePaul. Ek Karen McCullah Lutz en Kirsten Smith droegen oan it úteinlike senario by. Filmprodusinten wiene (haadrolspylster) Kate Hudson, Alan Riche en Julie Yorn foar de studio's Fox 2000 Pictures, Regency Enterprises, New Regency Productions, Birdie Productions, Riche/Ludwig Productions en Dune Entertainment. De kamerarezjy waard fierd troch Frederick Elmes, en de filmmuzyk waard fersoarge troch Edward Shearmur.
Lonely Planet
Skiednis
Lonely Planet waard yn 1972 ûnder de namme Lonely Planet Publications oprjochte troch Tony Wheeler en dy syn frou Maureen, en de reisgidsen dy't sy útjoegen, wiene nei de Let's Go-reisgidserige út 1960 de earsten út it Ingelske taalgebiet dy't har taleine op backpacken en oare foarmen fan low budget-reizgjen. De earste útjefte fan Lonely Planet, it 95 byinoar nite siden tellende Across Asia on the Cheap ("Goedkeap Dwers troch Aazje"), in ferslach fan in reis fan Jeropa nei Austraalje dy't de Wheelers sels makke hiene, rekke binnen de koartste kearen útferkocht.
Nei dat súkses kearde Tony Wheeler werom nei Aazje foar de spesifike reden om in reisgids te skriuwen, en it resultaat, Acros Asia on the Cheap: A Complete Guide to Making the Overland Trip, kaam út yn 1975. Dy publikaasje wurdt noch altyd beskôge as in mylpeal op it mêd fan it skriuwen fan reisgidsen, mei't de Wheelers net inkeld feitlike reisynformaasje joegen, mar ek goerie ("praat net oer Israel ast yn Irak bist"), sydlingse opmerkings ("Singapoer is in hip plak") en warskôgings oer yllegale aktiviteiten ("nim it lêste trekje fan dyn joint foàrdatst by de Iraanske grins oankomst").
Tsjin 1999 hie de útjouwerij 30 miljoen eksimplaren fan syn reisgidsen ferkocht, en waarden de útjeften al lang net mear allinnich troch hippys en leden fan oare subkultueren lêzen. Der wurdt grute dat doe't de Amerikaanske presidint Bill Clinton in steatsbesyk oan Austraalje brocht, hy prate woe mei de premier en "ien fan Lonely Planet". Yn 2007 hie Lonely Planet 500 ûnderskate titels publisearre en 80 miljoen reisgidsen ferkocht. Teffens wie de útjouwerij doe begûn om syn boeken yn mear as acht oare talen (as Ingelsk) út te bringen. Yn 2011 gie de útjouwerij de grins fan 120 miljoen ferkochte reisgidsen oer, en begjin 2014 wiene der ek 11 miljoen eksimplaren fan 'e Lonely Planet-reis-app ferkocht.
Bride Wars
Untfangst
Yn it Amerikaanske tydskrift Time skreau kritika Mary Pols yn in seldsume positive resinsje: "Op syn minst, en dit is wat om tankber foar te wêzen, wykt Bride Wars ôf fan 'e gewoanlike brulloftfilmrûtine oer breidsfamkes dy't eins de breid (of brêgeman) wêze moatte soene. Sels al is it kattegefjocht tusken de fammen oerdreaun, it idee dat in hertstochtlike froulike freonskip yn in sekonde [feroarje kin yn in hertstochtlike froulike rûzje], is, spitigernôch, in reälistysk gegeven."
Resultaat
Bride Wars waard nominearre foar fiif Teen Choice Awards: twa kear foar favorite aktrise yn in komeedzjefilm (Anne Hathaway, resp. Kate Hudson), en fierders foar favorite rûzje (Hathaway en Hudson), favorite opwûn stantsje (Hudson) en favorite rockstjermomint (Hathaway). Dêrfan wûn Hathaway de priis foar favorite aktrise yn in komeedzjefilm. Fierders waard Bride Wars ek nominearre foar de People's Choice Award foar favorite komeedzje en foar de MTV Movie Awards foar bêste froulike optreden (Hathaway) en foar bêste gefjocht (Hathaway en Hudson). Candice Bergen waard nominearre foar de Golden Raspberry Award foar minste byrol fan in aktrise.
Aya Cash
Aktearkarriêre
Cash waard yn 2019 cast as de superheldinne Stormfront yn it twadde seizoen fan 'e swarte komeedzje-dramasearje The Boys, dat fan septimber 2020 ôf beskikber kaam fia streamingtsjinst Prime Video. Ek yn 2020 spile Cash sjoernaliste Cheryl Peterson yn 'e nije komeedzjesearje Welcome to Flatch, dy't útstjoerd waard troch Fox.